หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
8 ก.ค. 2558

KBANK แนวรับ 178 บาท แนวต้าน 189 บาท
ประเด็นวิเคราะห์:
– KBANK หลังจากลงแรงตั้งแต่วันที่ 29/6/2558 ที่ผ่านมากว่า 10% แต่ 3 วันหลังสุดเริ่มส่งสัญญาณการฟื้นตัวให้จากการทำแท่งเทียน เปิดต่ำปิดสูงได้ตลอด โดยเฉพาะแท่งเทียนวานนี้ที่ทำการยก High และ Low จากวันก่อนหน้าได้ สะท้อนได้ถึงแรงซื้อคืนเริ่มกลับเข้ามาให้เห็น และน่าจะทำให้ราคาสามารถฟื้นตัวขึ้นได้ในระยะสั้น
– RSI เริ่มส่งสัญญาณบวกจากการตัดแกน Oversold (RSI = 30) ขึ้นมาได้หลังจากลงไปต่ำสุดที่บริเวณ 25% ซึ่งถือเป็นสัญญาณยืนยันการฟื้นตัวอย่างชัดเจน และหากมองการเคลื่อนไหวของ RSI ในอดีต หากลงมาต่ำถึงระดับน้อยกว่า 30% ของ 3 ครั้งล่าสุด (ตามกรอบวงกลม 1,2 และ 3) ในระยะถัดมาราคาจะดีดตัวขึ้นได้เสมอ (โดยมีค่าเฉลี่ยการฟื้นตัวที่ 8.7% จากจุดต่ำสุด) ทำให้ครั้งนี้คาดการณ์ ว่า KBANK จะการดีดตัวขึ้นโดยมีแนวต้านแรกที่ 184 บาท หากผ่านได้มีลุ้นกลับไปปิด gap บริเวณ 189 บาท
– ซื้อ เมื่อผ่าน 184บาท เพื่อลุ้นราคากลับไปปิด Gap ที่ 189 บาท และตั้งจุดตัดขาดทุนที่ 182 บาท
 